LUR kap motoriste oor hul gedrag op KZN-paaie | Netwerk24
Aftreefondse kán nie gat vir infrastruktuur vul
Die belegging wat deur aftreefondse in infrastruktuur oorweeg word wanneer nuwe wetgewing dit moontlik maak, gaan nie genoeg wees om aan die verwagte tekort aan finansiering te voldoen nie.
LUR kap motoriste oor hul gedrag op KZN-paaie
22 Maart 2021 20:01
Neliswa Peggy Nkonyeni, LUR vir vervoer, gemeenskapsveiligheid en skakeling in KwaZulu-Natal, het motoriste, wat die langnaweek in die provinsie vir onder meer dronkbestuur aangekeer is, oor die kole gehaal.
"Dit is onaanvaarbaar dat sommige motoriste die lewens van ander mense op die paaie met hul onverskillige gedrag in gevaar stel," het Nkonyeni Maandag gesê.
Volgens Nkonyeni het verkeersbeamptes die naweek 7 953 voertuie by padblokkades voorgekeer en 672 boetes uitgeskryf. 136 motoriste is onder meer aangekla vir bestuur sonder 'n rybewys, en 18 is vir dronkbestuur in hegtenis geneem.
'n Verdere 171 motoriste is vir spoedoortredings vasgetrek en beboet. 102 motoriste is ook vir ander oortredings soos die versuim om 'n veiligheidsgordel te dra, die bestuur van onpadwaardige voertuie en roekelose bestuur beboet.
Nkonyeni het motoriste gewaarsku dat wetstoepassing ook vir die Paasnaweek in April in die provinsie verskerp sal word.